Ракьдагьоркьосеб ралъдада тІад Airbus A320-ялъул катастрофа— авиациялъул катастрофа, 2016 соналъул 19 маялъ, хамиз къоялъ жиб ккараб. Авиалайнер  авиакомпании EgyptAir авиакомпаниялъул авиалайнер Airbus A320-232-лъ тІобазабулеб букІана рейс MSR804 Парижалдаса Каиралде ва гьеб тІагІана радаразул экраназдаса Ракьдагьоркьосеб ралъдада тІад, гІага-шагарго Египеталъул ралъдал рагІалабаздаса 200 км бугеб бакІалда. Гьелда тІад рукІана 66 чи — 56 рекІарав ва 10 экипажалъулал.

Самолёт 
Airbus A320-232 (регистрациялъулаб номер SU-GCC, сериялъулаб 2088) къватІибе биччана 2003 соналъ (тІоцебесеб роржен гьабуна 25 июлалъ). Гьебго соналъул 3 ноябралъ гьеб босана EgyptAir авиакомпаниялъ.

Экипаж ва рекІарал 

 Гьавадул гамил командир — МухІаммад СагІид ГІали Ал-Шукъайр (). Гьес гьабурал рорженазул къадар буго 6275 сагІат, гьелдаса 2101 гьабуна Airbus A320 тайпаялъул самолетазда.
 КІиабилев пилот — МухІаммад АхІмад МамдухІ АхІмад ГІассим (). Гьес гьабурал рорженазул къадар буго 2766 сагІат.

Лъугьа-бахъиназул хронология 
Самолёт къватІибе бахъана Парижалдаса 2016 соналъул 18 маялъ, къаси сагІат 23:09 CET. 02:30 EET гьеб тІагІана Ракьдагьоркьосеб ралъдада тІад, радаразул экраназдаса. Гьеб бортараблъун чІезабуна, Грециялъул Карпатос чІинкІиллъиялдаса 250 км жанубияб рахъалдехун, Египеталъул гьаваялда, чІейи гьабизе унаго. Грециялъул Генштабалда жеги гьеб магІлумат мухІкан гьабичІо.

ЦІех-рехалъулаб операция 
Гьавадул гама тІагІанин хабар бачІарабго, EgyptAir авиакомапаниялъ хехаб куцалда оперативияб штаб бакІарана, лъугьа-бахъиналда хадуб хал кквезе. Гьеб штабалда гъорлъе ана киналниги авиациялъул хъулухъазул вакилзаби.

ХІужаби 

2016 соналъул май
19 маялъул лъугьа-бахъинал
Airbus A320-ялъулгун ккарал авиациялъул лъугьа-бахъинал
EgyptAir-алъулгун ккарал авиациялъул лъугьа-бахъинал
Ракьдагьоркьосеб ралъдалъ ккарал авиациялъул лъугьа-бахъинал